pythainlp/thai-financial-dataset huggingface dataset:
ส่วนที่ 3

การรับรองความถูกต้องของข้อมูล

“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 21 กุมภาพันธ์ 2555
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัท

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้นายปิติพงศ์ อาชามงคล
เลขานุการบริษัทเป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนายปิติพงศ์ อาชามงคล กำกับไว้
ข้าพเจ้าจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น”

  ชื่อ ตำแหน่ง ลายมือชื่อ

1. นายทะคะอะกิ ทาเคะอุจิ กรรมการ, กรรมการผู้จัดการ
....................................................

2. นางเอื้อมพร ภมรบุตร กรรมการ/ ผู้ช่วยกรรมการผู้จัดการ
.....................................................

  ชื่อ ตำแหน่ง ลายมือชื่อ

ผู้รับมอบอำนาจ

นายปิติพงศ์ อาชามงคล เลขานุการบริษัท / ผู้จัดแผนกกฎหมาย
.....................................................
โครงการในอนาคต

 บริษัทฯ จะติดตั้งสายการผลิตความเร็วสูงใหม่สองสาย สายแรกเพื่อผลิดกระป๋องอลูมิเนียม

ขนาดเล็ก สายที่สองเพื่อผลิตหลอดอลูมิเนียมขนาดเล็ก การติดตั้งสายการผลิตเพิ่มนี้จะทำให้อลูคอนเป็นผู้ผลิตภาชนะบรรจุภัณฑ์อลูมิเนียมที่ใหญ่ที่สุดในทวีปเอเชีย โดยจะมีกำลังการผลิตหลอดและกระป๋องอลูมิเนียมจำนวนมากกว่า 800 ล้านชิ้นต่อปี สายการผลิตใหม่นี้ จะติดตั้งที่โรงงานศรีราชาเนื่องจากบริษัทประสงค์จะลดกำลังผลิตของโรงงานที่สำโรง

ในส่วนของการผลิตเหรียญอลูมิเนียม บริษัทจะมีการเพิ่มเตาหลอดเหรียญใหม่อีกหนึ่งเตา ซึ่งก็จะ
ยังผลให้บริษัทเป็นผู้ผลิตรายใหญ่ที่สุดในทวีปเอเชียอีกเช่นกัน โดยจะมีกำลังการผลิตมากกว่า
22,000 ตันต่อปี

อลูคอนคาดหวังว่าจะเป็นผู้ผลิตภาชนะบรรจุภัณฑ์อลูมิเนียมและเหรียญอลูมิเนียมรายใหญ่ที่สุดในทวีปเอเชียนับจากปี
2551 เป็นต้นไป
1.  ปัจจัยความเสี่ยง

ความเสี่ยงที่เกี่ยวข้องกับธุรกิจในด้านการตลาด บริษัทขายบรรจุภัณฑ์ไปยังลูกค้าต่างประเทศมากกว่า
200 ราย ใน 35 ประเทศทั่วโลก รวมทั้งประเทศไทย ซึ่งเป็นผู้ผลิตสินค้าชั้นนำ อาทิเช่น
เครื่องสำอาง, ผลิตภัณฑ์สีผม, เวชภัณฑ์, สเปรย์ปรับอากาศ , ปากกาเคมี
รวมทั้งเหรียญอลูมิเนียม การที่บริษัทมีฐานลูกค้าใหญ่ กระจายอยู่ในหลายภูมิภาค
อีกทั้งมีการทำธุรกิจผ่านตัวแทนรับบรรจุเพื่อการส่งออก เป็นการเพิ่มช่องทางการจำหน่ายได้มากขึ้น
และในช่วงระยะเวลาที่ผ่านมา ความต้องการสินค้าดังกล่าว มีการเติบโตอย่างต่อเนื่อง
ทำให้ปริมาณการผลิตต้องขยายตัวเพื่อรองรับความต้องการดังกล่าว
อีกทั้งการปรับปรุงด้านคุณภาพอย่างต่อเนื่อง ทำให้คู่แข่งขันในประเทศจีน อินโดนีเซีย
และอีกหลายๆประเทศ ไม่สามารถเข้ามาแทรกแซงตลาดได้
เนื่องจากสินค้าของคู่แข่งดังกล่าวยังมีมาตรฐานที่ต่ำกว่า วิธิการดังกล่าวข้างต้น
จึงเป็นการป้องกันความเสี่ยงทางการตลาด

ในด้านกำลังการผลิต เพื่อให้เพียงพอต่อความต้องการของลูกค้าในทุกภูมิภาค
ทางบริษัทได้มีการเพิ่มสายการผลิตอย่างต่อเนื่อง
และสายการผลิตดังกล่าวมีการทดแทนขนาดของบรรจุภัณฑ์ได้หลายขนาด

ในด้านวัตถุดิบหลักซึ่งใช้ในการผลิต บรรจุภัณฑ์ของบริษัทคืออลูมิเนียมแท่ง ซึ่งราคาต้นทุนขึ้นอยู่กับ

การผันแปรตามราคาตลาดโลหะในกรุงลอนดอน
กรรมการผู้จัดการเป็นผู้รับผิดชอบดูแลราคาที่เปลี่ยนแปลงนี้

บริษัทมีหลักในการซื้อเมื่อราคาตลาดเริ่มส่งสัญญาณตก หรือสั่งซื้อในราคาล่วงหน้า
โดยมีระยะเวลาการส่งมอบที่

นานถึงสิบปี

ความเสี่ยงจากเงินตราต่างประเทศ บริษัทมีความเสี่ยงจากอัตราแลกเปลี่ยนเงินตราต่างประเทศ
ซึ่งเกิดจากการซื้อสินค้า การขายสินค้า เงินกู้ยืมระยะสั้นและระยะยาว
เพื่อป้องกันความเสี่ยงดังกล่าว
บริษัทมีนโยบายป้องกันความเสี่ยงจากอัตราแลกเปลี่ยนเงินตราต่างประเทศ
โดยเมื่อมีการรับเงินตราต่างประเทศจากลูกค้า จะนำเงินดังกล่าวเข้าฝากในบัญชีสกุลเงินหลัก
เช่นเงินดอลล่าร์สหรัฐ เงินเยนญี่ปุ่น เป็นต้น
วัตถุประสงค์ในการนำฝากไม่ใช่เพื่อรับดอกเบี้ยซึ่งต่ำมาก แต่เพื่อนำมาชำระค่าวัตถุดิบและอะไหล่
รวมทั้งเครื่องจักรอุปกรณ์
ซึ่งส่วนใหญ่นำเข้ามาจากต่างประเทศและสามารถประหยัดค่าใช้จ่ายในการซื้อเงินตราต่างประเทศ

ความเสี่ยงด้านสินเชื่อ คือความเสี่ยงที่ลูกค้าหรือคู่สัญญาไม่สามารถชำระหนี้ได้ตามเงื่อนไขที่ตกลง

เมื่อครบกำหนด
บริษัทได้กำหนดนโยบายการให้สินเชื่อที่ระมัดระวังและขายสินค้าให้กับลูกค้าที่ได้มีการอนุมัติวงเงินสินเชื่อแล้วว่ามีฐานะการเงินดีและมีความสามารถในการชำระหนี้ได้ดังนั้นบริษัทจึงไม่คาดว่าจะได้รับความเสียหายจากการเรียกชำระหนี้จากลูกหนี้เหล่านั้นเกินกว่าจำนวนเงินที่ได้ตั้งค่าเผื่อหนี้สงสัยจะสูญแล้ว

 ความเสี่ยงในการเปลี่ยนวัตถุดิบบรรจุภัณฑ์เพื่อการทดแทน

 เนื่องจากราคาอลูมิเนียมแท่งอันเป็นวัตถุดิบหลักในการผลิตภาชนะบรรจุภัณฑ์มีราคาสูงมาก จึงอาจจะทดแทนได้

โดยการเปลี่ยนไปเป็นวัตถุดิบอื่นที่มีราคาถูกหรือเหมาะสมกว่า เช่น เหล็ก พลาสติก หรือแผ่นลามิเนท ดังนั้น

กระป๋องสเปรย์อลูมิเนียมก็จึงอาจถูกทดแทนโดยกระป๋องสังกะสี หลอดปากกาเคมี หลอดเครื่องสำอางหรือหลอด

เวชภัณฑ์ต่างๆก็อาจถูกทดแทนเป็นหลอดพลาสติก หรือหลอดลามิเนท 

 บริษัทป้องกันความเสี่ยงเหล่านี้ด้วยการปรับปรุงมาตรฐาน การลดต้นทุนในกระบวนการผลิต 

อย่างไรก็ดี มีผลกระทบจากปัจจัยภายนอกอื่นๆ เช่นค่าวัตถุดิบที่สูงขึ้น หรือการเปลี่ยนแปลงของอัตราแลกเปลี่ยนเงินตราสกุลต่างประเทศ ที่อยู่นอกเหนือการควบคุม
1.  ลักษณะการประกอบธุรกิจ

 บริษัทเริ่มประกอบธุรกิจในปี 2504 และในปี 2538 บริษัทได้มีผู้ร่วมทุนจากต่างประเทศ คือ บริษัท 

ทาเคะอุจิ เพรส อินดัสตรี้ส์ ซึ่งเป็นผู้ประกอบธุรกิจเดียวกันนี้ในประเทศญี่ปุ่น ซึ่งปัจจุบันได้เข้าถือหุ้นในบริษัท

ในสัดส่วนร้อยละ 63.28 จึงทำให้สัดส่วนการถือหุ้นของผู้ถือหุ้นรายใหญ่เดิม คือนายฮาร์ทมุท วิลเฮ็ล์ม ชไนเดอร์ และนางอิลซี่ ชไนเดอร์ เปลี่ยนแปลงไปจากเดิมร้อยละ 37 เป็นร้อยละ 5.8

บริษัทอลูคอน ประกอบธุรกิจด้านการผลิตและจำหน่ายภาชนะบรรจุภัณฑ์อลูมิเนียมขึ้นรูป เช่น
หลอดอลูมิเนียมชนิดนิ่ม ใช้สำหรับบรรจุยาสีฟัน,ผลิตภัณฑ์สีผม, ยาครีม, กาว เป็นต้น
หลอดอลูมิเนียมชนิดผนังแข็ง กระป๋องอลูมิเนียม, ขวดอลูมิเนียม, หลอดบรรจุยาเม็ด,
หลอดปากกาเคมี เป็นต้น รวมทั้งเหรียญอลูมิเนียมเพื่อใช้ในการผลิตภาชนะบรรจุภัณฑ์ ดังกล่าว
ประมาณร้อยละ 74 ของรายได้มาจากการขายต่างประเทศ และ ร้อยละ
26ได้จากการขายภายในประเทศ ในระหว่างปี 2550 ยอดขายต่างประเทศมีมูลค่าเพิ่มขึ้น ร้อยละ
18

โครงสร้างรายได้ของ 3 ปีที่ผ่านมา

หน่วย: ล้านบาท 2550 2549 2548

มูลค่า ร้อยละ มูลค่า ร้อยละ มูลค่า ร้อยละ

เหรียญอลูมิเนียม (ขายในประเทศ) 39 1.2 73 2.6 62 2.5

หลอดและกระป๋องอลูมิเนียม (ขายในประเทศ) 780 24.4 731 26.0 685 27.8

เหรียญอลูมิเนียม (ขายต่างประเทศ) 1,067 33.5 901 32.1 763 30.9

หลอดและกระป๋องอลูมิเนียม (ขายต่างประเทศ) 1,303 40.9 1,104 39.3 958 38.8

รวม 3,189 100.0 2,809 100.0 2,468 100.0

ในปีที่ผ่านมาไม่มีการเปลี่ยนแปลงที่มีนัยสำคัญต่อลักษณะการประกอบธุรกิจของบริษัท

เป้าหมายการดำเนินธุรกิจ

เป้าหมายการดำเนินธุรกิจของบริษัทคือการคงไว้ซึ่งสถานะความเป็นผู้นำในการผลิตภาชนะบรรจุภัณฑ์

อลูมิเนียม เพื่อจัดจำหน่ายให้ลูกค้าที่มีอยู่ในปัจจุบันมากกว่า 35 ประเทศทั่วโลก
นั่นหมายถึงบริษัทต้องมีเครื่องจักรและอุปกรณ์ครบครัน
เพื่อตอบสนองความต้องการและรองรับการขยายตัวของลูกค้าอย่างเพียงพอ
รายการระหว่างกัน

บริษัท ทาเคะอุจิเพรส อินดัสตรี้ส จำกัด ประเทศญี่ปุ่นเป็นผู้ถือหุ้นรายใหญ่ มีจำนวนหุ้นเท่ากับ
18,222,000 หุ้น
ทำหน้าที่เป็นตัวกลางในการจำหน่ายภาชนะบรรจุภัณฑ์อลูมิเนียมและเหรียญอลูมิเนียมของบริษัท
ให้ผู้ใช้ในประเทศญี่ปุ่นที่ไม่มีประสบการณ์ในการนำเข้าสินค้าโดยตรง
และพอใจที่จะสั่งสินค้าของบริษัทอลูคอนผ่านทางบริษัท ทาเคะอุจิเพรส อินดัสตรี้ส จำกัด
สำหรับราคาที่ขายให้แก่บริษัท ทาเคะอุจิเพรส อินดัสตรี้ส จำกัด
ประเทศญี่ปุ่นนั้นอยู่ในระดับเดียวกับราคาที่อลูคอนขายให้ลูกค้าทั่วไปทั้งในประเทศญี่ปุ่นหรือประเทศอื่นๆ

บริษัท ทาเคะอุจิเพรส อินดัสตรี้ส จำกัด ได้ให้บริษัท อลูคอน กู้ยืมเงินระยะสั้น จำนวนเงิน
347,295,000.00 บาทในอัตราดอกเบี้ย ร้อยละ 3.00% ต่อปี ณ วันที่ 31 ธันวาคม 2550

บริษัท ทาเคะอุจิเพรส อินดัสตรี้ส จำกัด
ได้ขายเครื่องจักรและอุปกรณ์หลายรายการในราคาย่อมเยาให้แก่บริษัทอลูคอนในปี 2550
รวมเป็นจำนวนเงินทั้งสิ้น 2,971,740.- บาท

คณะกรรมการของบริษัทได้พิจารณารายการข้างต้นที่เกี่ยวข้องกับบริษัท ทาเคะอุจิเพรส อินดัสตรี้ส
จำกัด
อย่างรอบคอบแล้วและลงความเห็นในที่ประชุมกรรมการว่ารายการที่เกี่ยวโยงกันต่างๆเหล่านี้ยุติธรรมดีแล้ว
โดยปราศจากผลประโยชน์อันมิควรต่อบริษัท ทาเคะอุจิเพรส อินดัสตรี้ส จำกัด ดังนั้น
คณะกรรมการจึงอนุมัติรายการที่เกี่ยวโยงกันเหล่านี้

เนื่องจากนายทะคะอะกิ ทาเคะอุจิ เป็นผู้แทนของบริษัท ทาเคะอุจิเพรส อินดัสตรี้ส จำกัด
ฉะนั้นจึงงดออกเสียง

รายการระหว่างกันที่เกิดขึ้นระหว่างบริษัท บริษัทย่อยและบริษัทร่วม 

- ไม่มี -
แบบ 56-1

ณ สิ้นปีบัญชี 2550

บริษัท อลูคอน จำกัด (มหาชน)
เอกสารแนบ 2

รายงานการกำกับดูแลกิจการของคณะกรรมการตรวจสอบ

คำชี้แจงของคณะกรรมการตรวจสอบ

คณะกรรมการบริษัท อลูคอน จำกัด (มหาชน) ประกอบด้วยกรรมการอิสระจำนวน 3 ท่าน

มี นายสมชาย อังสนันท์เป็นประธานกรรมการตรวจสอบ นางสาววรินทร์พร เอื้ออนันต์ และ

นายกฤษณ์ อินเทวัฒน์ เป็นกรรมการตรวจสอบ โดยมีเลขานุการบริษัทเป็นผู้ประสานงาน

คณะกรรมการตรวจสอบมีการประชุม 6 ครั้งเพื่อสอบทานงบการเงินไตรมาสและงบการเงินประจำปี
ร่วมกับผู้สอบบัญชีและกรรมการบริหารฝ่ายการเงิน เพื่อทบทวนผลการตรวจสอบ
คณะกรรมการตรวจสอบมีความเห็นว่างบการเงินของบริษัทฯ
ได้จัดทำขึ้นตามหลักการบัญชีที่รับรองทั่วไปโดยถูกต้องตามที่ควรในสาระสำคัญ
พร้อมทั้งวางแผนกำหนดขอบเขตระบบการควบคุมภายในของบริษัทกับหน่วยงานตรวจสอบภายใน
ซึ่งมาจากองค์กรภายนอก

นอกจากนี้ คณะกรรมการตรวจสอบมีความเห็นว่า
รายการที่เกี่ยวโยงกันของบริษัทไม่ได้มีความขัดแย้งทางผลประโยชน์กับบริษัทแต่อย่างใด
หากยังมีส่วนเอื้อประโยชน์สูงสุดกับบริษัทอีกด้วยและทำให้บริษัทสามารถเพิ่มยอดขายของลูกค้าในประเทศญี่ปุ่นได้มากขึ้น

อนึ่ง
คณะกรรมการตรวจสอบเสนอให้กรรมการบริหารเป็นผู้พิจารณาและแต่งตั้งผู้สอบบัญชีของบริษัทที่มีคุณสมบัติเหมาะสมสำหรับปี
2551 ต่อไป

 สมชาย อังสนันท์

ประธานคณะกรรมการตรวจสอบ
ส่วนที่ 1

ข้อมูลสรุป (Executive Summary)

 

ผลประกอบการระหว่างปี 2550 ของบริษัทอลูคอนคือ บริษัทฯมีรายรับรวมทั้งสิ้นเพิ่มขึ้นร้อยละ 12
คือจาก 2,971 ล้านบาทเป็น 3,334 ล้านบาท ผลกำไรสุทธิได้เพิ่มขึ้นเป็นอย่างมากถึงร้อยละ 23
คือ จาก

243 ล้านบาทเป็น 298 ล้านบาท

ผลผลิตโดยรวมของหลอดและกระป๋องอลูมิเนียมเพิ่มขึ้นร้อยละ 12 จาก 488 ล้านชิ้นเป็น

546 ล้านชิ้น ซึ่งนับเป็นตัวเลขการผลิตที่สูงที่สุดในทวีปเอเชีย
ในขณะเดียวกันผลผลิตเหรียญอลูมิเนียมก็ได้เพิ่มขึ้นร้อยละ 12 จาก 14,614 ตัน เป็น 16,435 ตัน
นี่ก็เป็นตัวเลขการผลิตที่สูงที่สุดในทวีปเอเชียอีกเช่นกัน

ถึงแม้ว่าผลประกอบการจะออกมาดีแต่บรรยากาศแวดล้อมสำหรับการทำธุรกิจก็ไม่ใช่ว่าจะง่าย
ราคาสินค้าและวัตถุดิบต่างๆรวมไปถึงค่าพลังงานล้วนแพงมากขึ้นทั้งสิ้น
และที่แย่ไปกว่านั้นก็คือการที่เงินบาทของไทย

แข็งค่าขึ้นมากนับตั้งแต่ปี 2540
แน่นอนในฐานะผู้ประกอบการส่งออกสถานการณ์เช่นนี้ส่งผลกระทบให้บริษัท

อลูคอน ได้รับผลตอบแทนจากลูกค้าต่างประเทศที่ลดลง ซึ่งก็คือกำไรที่ลดน้อยตามลงไปด้วย

อย่างไรก็ดี บริษัทฯได้ขวนขวายเพื่อให้มีโอกาสการทำกำไรมากขึ้น
จนกระทั่งสามารถลงบันทึกผลการดำเนินงานที่ดีที่สุดในประวัติศาสตร์ของบริษัทของเรา
มีเหตุผลหลายประการที่ทำให้เราสามารถบรรลุถึงจุดนี้ได้ หลักใหญ่ก็คือ
บริษัทฯพยายามที่จะปรับปรุงประสิทธิภาพการผลิต ลดปริมาณของเสีย และ
เพิ่มประสิทธิภาพในแต่ละสายการผลิต
พนักงานของเราพยายามอย่างยิ่งที่จะช่วยกันลดค่าใช้จ่ายในทุกๆด้าน
โดยมีมาตรการประหยัดพลังงาน มาตรการบริหารการทำงานล่วงเวลา
รวมทั้งมาตรการควบคุมการเบิกใช้วัตุดิบต่างๆเป็นต้น นอกจากนี้
บริษัทฯยังได้สามารถผลิตสินค้าเป็นจำนวนที่สูงขึ้นโดยไม่มีการเพิ่มทุนในช่วงปี 2550
ตัวเลขการลงทุนเป็นเพียงเท่ากับ 147 ล้านบาทเท่านั้น

ในปี 2551 นี้ เราคาดหมายว่าความต้องการสินค้าของลูกค้าจะเพิ่มขึ้น
ดังนั้นเราจึงจะต้องจัดเตรียมอุปกรณ์การผลิตเพิ่มขึ้นเช่นกัน
ในเดือนมิถุนายนเราจึงจะเริ่มเดินเครื่องสายการผลิตความเร็วสูงสำหรับกระป๋องอลูมิเนียมขนาดเล็ก
ในเดือนตุลาคมจะเป็นการเริ่มเดินสายการผลิตความเร็วสูงใหม่สำหรับหลอดอลูมิเนียม

ขนาดเล็ก
และในเดือนตุลาคมอีกเช่นกันที่เราจะเริ่มใช้งานเตาหลอมใหม่สำหรับการผลิตเหรียญอลูมิเนียม

เป็นที่แน่ใจว่าปีนี้จะเป็นปีที่ดีอีกปีหนึ่งสำหรับบริษัทอลูคอน

บริษัทฯถือโอกาสนี้แสดงความขอบคุณอย่างจริงใจต่อผู้ถือหุ้นทุกท่านของบริษัทอลูคอน
และขอให้ท่านช่วยสนับสนุนบริษัทอีกต่อๆไปในปีข้างหน้า
การควบคุมภายใน

คณะกรรมการตรวจสอบ ประกอบด้วย กรรมการอิสระทั้ง 3 ท่าน คณะกรรมการตรวจสอบได้มีการ

ประชุมกันอย่างสม่ำเสมอ มีหน้าที่ดูแลระบบการควบคุมภายใน
โดยมีหน่วยงานตรวจสอบภายในซึ่งมาจากองค์กรภายนอก
ทำหน้าที่ตรวจสอบการปฏิบัติงานและข้อกำหนดต่างๆ
หน่วยงานตรวจสอบภายในจะรายงานผลการตรวจสอบโดยตรงไปยังคณะกรรมการตรวจสอบผู้ซึ่งจะนำเสนอรายการผลการปฏิบัติงานต่อไปยังคณะกรรมการบริษัทเพื่อให้เป็นระบบการควบคุมที่ดีและมีมาตรฐาน
การวิจัยและพัฒนา

บริษัทมิได้มุ่งเน้นงานด้านการวิจัยและพัฒนาบรรจุภัณฑ์ชนิดอื่น ๆ แต่จะคำนึงถึงการเพิ่ม

ประสิทธิภาพในการผลิต การลดของเสียและเวลาที่สูญเสียจากการผลิต รวมทั้งศึกษาการใช้วัตถุดิบที่

มีประสิทธิภาพ การควบคุมในการใช้พลังงาน ซึ่งล้วนแล้วแต่มีผลต่อการผลิตสินค้าทั้งสิ้น
6.  โครงการในอนาคต

ต้นปี 2552 บริษัททำการติดตั้งสายการผลิตหลอดความเร็วสูง
เพื่อเพิ่มความสามารถในการผลิตหลอดขนาดเล็กซึ่งมีกำลังการผลิต 165 หลอดต่อนาที
โดยสามารถเริ่มต้นการผลิตเชิงพาณิชย์ได้ในเดือนมีนาคมนี้
รวมทั้งทำการเพิ่มประสิทธิภาพของงานหล่ออลูมีเนียม (Casting Line)
ซึ่งจะมีผลทำให้ความเร็วและขนาดความกว้างของการผลิต Coil เพิ่มมากขึ้น
มีผลต่อการได้รับเหรียญกลับคืน (Recovery Rate) สูงขึ้นจากเดิม 40 เปอร์เซนต์ เป็น 60
เปอร์เซนต์

ในเดือนตุลาคม ปี 2552 บริษัทจะทำการติดตั้งสายการผลิตกระป๋องความเร็วสูง
สามารถผลิตกระป๋องอลูมีเนียมขนาดเส้นผ่าศูนย์กลาง 53 ถึง 59 มิลลิเมตร กำลังการผลิต 165
กระป๋องต่อนาที โดยความสามารถดังกล่าวนี้ จะพร้อมเพื่อรองรับการผลิตในเชิงพาณิชย์
(Commercial Commencing Date of Production) ในปี 2553 หรือ เร็วกว่านั้น

ในปี 2553 บริษัทมีโครงการติดตั้งสายการผลิตความเร็วขนาดกลางทั้งหลอดและกระป๋อง (Medium
Size High Speed Tubes and Cans) ซึ่งจะทำให้กำลังการผลิตของบริษัทเพิ่มมากขึ้น
อย่างไรก็ตาม เงื่อนไข และ ปัจจัยที่เกิดจากสภาวะตลาดและเศรษฐกิจโลกนั้น
เป็นปัจจัยสำคัญที่อาจส่งผลต่อการตัดสินใจเกี่ยวกับแผนการผลิตของบริษัท ดังที่กล่าวมานี้ได้

ท้ายที่สุด บริษัทมีนโยบายในการประหยัดพลังงานอย่างต่อเนื่อง
โดยควบคุมปริมาณการใช้ก๊าซธรรมชาติ ซึ่งเป็นเชื้อเพลิงในการผลิตให้ลดลงในแต่ละสายการผลิต
ดังเช่น ในการสายการผลิต SPS ซึ่งได้รับการปรับปรุงประสิทธิภาพในการผลิต
พร้อมกับที่มีการลดปริมาณการใช้ก๊าซเป็นเชื้อเพลิงด้วย ซึ่งถือได้ว่า
นอกจากบริษัทจะมีระบบการการที่เป็นมิตรต่อสิ่งแวดล้อมแล้ว บริษัทยังได้ปฏิบัติตามกฎระเบียบ
และคำแนะนำต่างๆ จากหน่วยงานของรัฐที่เกี่ยวข้องกับการรักษา
และอนุรักษ์สิ่งแวดล้อมอย่างเคร่งครัด
1.  ปัจจัยความเสี่ยง

  ความเสี่ยงที่เกี่ยวข้องกับธุรกิจ

  ในด้านการตลาด

  บริษัทขายบรรจุภัณฑ์ไปยังลูกค้าต่างประเทศมากกว่า 200 ราย ใน 35 ประเทศทั่วโลก
  รวมทั้งประเทศไทย ซึ่งเป็นผู้ผลิตสินค้าชั้นนำ อาทิ เครื่องสำอาง, ผลิตภัณฑ์สีผม, เวชภัณฑ์,
  สเปรย์ปรับอากาศ , ปากกาเคมี รวมทั้งเหรียญอลูมิเนียม การที่บริษัทมีฐานลูกค้าใหญ่
  กระจายอยู่ในหลายภูมิภาค อีกทั้งมีการทำธุรกิจผ่านตัวแทนรับบรรจุเพื่อการส่งออก
  เป็นการเพิ่มช่องทางการจำหน่ายได้มากขึ้น และในช่วงระยะเวลาที่ผ่านมา
  ความต้องการสินค้าดังกล่าว มีการเติบโตอย่างต่อเนื่อง
  ทำให้ปริมาณการผลิตต้องขยายตัวเพื่อรองรับความต้องการดังกล่าว อีกทั้งการปรับปรุงด้านคุณภาพ
  ทำให้คู่แข่งขันในประเทศจีน อินโดนีเซีย และอีกหลายๆประเทศ
  ไม่สามารถเข้ามาแทรกแซงตลาดได้
  เนื่องจากสินค้าของคู่แข่งดังกล่าวยังมีมาตรฐานและคุณภาพที่ต่ำกว่า วิธีการดังกล่าวข้างต้น
  จึงเป็นการป้องกันความเสี่ยงทางการตลาดได้

ในด้านกำลังการผลิต

เพื่อให้เพียงพอต่อความต้องการของลูกค้าในทุกภูมิภาค
ทางบริษัทได้มีการเพิ่มสายการผลิตอย่างต่อเนื่อง
และสายการผลิตดังกล่าวมีการทดแทนขนาดของบรรจุภัณฑ์ได้หลายขนาด

ในด้านวัตถุดิบหลักซึ่งใช้ในการผลิต

บรรจุภัณฑ์ของบริษัทคืออลูมิเนียมแท่ง
ซึ่งราคาต้นทุนขึ้นอยู่กับการผันแปรตามราคาตลาดโลหะในกรุงลอนดอน
กรรมการผู้จัดการเป็นผู้รับผิดชอบดูแลราคาที่เปลี่ยนแปลงนี้ บริษัทมีวิธีการ

ในการซื้อเมื่อราคาตลาดเริ่มส่งสัญญาณตก หรือสั่งซื้อในราคาล่วงหน้า
โดยมีระยะเวลาการส่งมอบที่นานถึงสิบปี

ในด้านเงินตราต่างประเทศ

บริษัทมีความเสี่ยงจากอัตราแลกเปลี่ยนเงินตราต่างประเทศ ซึ่งเกิดจากการซื้อสินค้า การขายสินค้า
เงินกู้ยืมระยะสั้นและระยะยาว เพื่อป้องกันความเสี่ยงดังกล่าว
บริษัทมีนโยบายป้องกันความเสี่ยงจากอัตราแลกเปลี่ยนเงินตราต่างประเทศ
โดยเมื่อมีการรับเงินตราต่างประเทศจากลูกค้า จะนำเงินดังกล่าวเข้าฝากในบัญชีสกุลเงินหลัก เช่น
เงินดอลล่าร์สหรัฐ เงินเยนญี่ปุ่น เป็นต้น วัตถุประสงค์ในการนำฝากไม่ใช่เพื่อรับดอกเบี้ยซึ่งต่ำมาก
แต่เพื่อนำมาชำระค่าวัตถุดิบและอะไหล่ รวมทั้งเครื่องจักรอุปกรณ์
ซึ่งส่วนใหญ่นำเข้ามาจากต่างประเทศและสามารถประหยัดค่าใช้จ่ายในการซื้อเงินตราต่างประเทศ

ในด้านสินเชื่อ

คือ ความเสี่ยงที่ลูกค้าหรือคู่สัญญาไม่สามารถชำระหนี้ได้ ตามเงื่อนไขที่ตกลงตามสัญญา
เมื่อครบกำหนด บริษัทได้กำหนดนโยบายการให้สินเชื่อที่ระมัดระวัง และขายสินค้าให้กับลูกค้า
ที่ได้มีการอนุมัติวงเงินสินเชื่อแล้วว่า มีฐานะการเงินดีและมีความสามารถในการชำระหนี้ได้
ดังนั้นบริษัทจึงไม่คาดว่า จะได้รับความเสียหายจากการเรียกชำระหนี้
จากลูกหนี้เหล่านั้นเกินกว่าจำนวนเงินที่ได้ตั้งค่าเผื่อหนี้สงสัยจะสูญ และ
ความเสี่ยงในการเปลี่ยนวัตถุดิบบรรจุภัณฑ์ เพื่อการทดแทน

เนื่องจากราคาอลูมิเนียมแท่ง ซึ่งเป็นวัตถุดิบหลัก ในการผลิตภาชนะบรรจุภัณฑ์มีราคาสูงมาก จึงอาจถูกทดแทนได้โดยการเปลี่ยนไปเป็นวัตถุดิบอื่นที่มีราคาถูกหรือเหมาะสมกว่า เช่น เหล็ก พลาสติก หรือแผ่นลามิเนท ดังนั้น กระป๋องสเปรย์อลูมิเนียมจึงอาจถูกทดแทนโดยกระป๋องสังกะสี หลอดปากกาเคมี หลอดเครื่องสำอางหรือหลอดเวชภัณฑ์ต่างๆ อาจถูกทดแทนเป็นหลอดพลาสติก หรือหลอดลามิเนท ดังนั้น บริษัทจึงป้องกันความเสี่ยงเหล่านี้ ด้วยการปรับปรุงมาตรฐาน และ การลดต้นทุนในกระบวนการผลิต อย่างไรก็ดี ยังคงมีผลกระทบจากปัจจัยภายนอกอื่นๆ เช่น ค่าวัตถุดิบที่สูงขึ้น หรือ การเปลี่ยนแปลงของอัตราแลกเปลี่ยนเงินตราสกุลต่างประเทศ ที่อยู่นอกเหนือการควบคุม
ส่วนที่ 2

บริษัทที่ออกหลักทรัพย์

บริษัท อลูคอน จำกัด (มหาชน) (“บริษัท”) ประกอบธุรกิจหลักประเภท ผลิตหลอดอลูมิเนียม
กระป๋องอลูมิเนียม และ เหรียญอลูมิเนียม โดยมีที่ตั้งสำนักงานใหญ่ที่ 500 หมู่ 1 ซอย ศิริคาม
ถนนสุขุมวิท 72 ตำบลสำโรงเหนือ อำเภอเมือง จังหวัดสมุทรปราการ 10270 โทรศัพท์

0 2398 0147 โทรสาร 0 2398 3455, 0 2361 2511 เลขทะเบียนบริษัท 0107537001854
(เดิมเลขที่ บมจ. 432)
1.  ลักษณะการประกอบธุรกิจ

บริษัทเริ่มประกอบธุรกิจในปี 2504 และ ในปี 2538 บริษัทได้มีผู้ร่วมทุนจากต่างประเทศ คือ บริษัท ทาเคะอุจิ เพรส อินดัสตรี้ส์ ซึ่งเป็นผู้ประกอบธุรกิจเดียวกันนี้ในประเทศญี่ปุ่น ปัจจุบันได้เข้าถือหุ้นในบริษัท สัดส่วนร้อยละ 66.46 บริษัทประกอบธุรกิจด้านการผลิตและจำหน่ายภาชนะบรรจุภัณฑ์อลูมิเนียมขึ้นรูป เช่น หลอดอลูมิเนียมชนิดนิ่ม ใช้สำหรับบรรจุยาสีฟัน, ผลิตภัณฑ์สีผม, ยาครีม, กาว, หลอดอลูมิเนียมชนิดผนังแข็ง กระป๋องอลูมิเนียม, ขวดอลูมิเนียม, หลอดบรรจุยาเม็ด, หลอดปากกาเคมี รวมทั้ง เหรียญอลูมิเนียม เพื่อใช้ในการผลิตภาชนะบรรจุภัณฑ์ ดังกล่าวข้างต้น โดย ประมาณร้อยละ 76.5 ของรายได้ทั้งหมด มาจากการขายในตลาดต่างประเทศ และ ร้อยละ 23.5ได้จากการขายตลาดภายในประเทศ ระหว่างปี 2551 ยอดขายในตลาดต่างประเทศมีมูลค่าเพิ่มขึ้น ร้อยละ 16 เมื่อเทียบกับโครงสร้างรายได้ของ 3 ปีที่ผ่านมา รายละเอียดตามที่ปรากฏ ดังนี้

หน่วย: ล้านบาท 2551 2550 2549

มูลค่า ร้อยละ มูลค่า ร้อยละ มูลค่า ร้อยละ

เหรียญอลูมิเนียม (ขายในประเทศ) 19 0.5 39 1.2 73 2.6

หลอดและกระป๋องอลูมิเนียม (ขายในประเทศ) 835 23.0 780 24.4 731 26.0

เหรียญอลูมิเนียม (ขายต่างประเทศ) 1, 266 34.9 1,067 33.5 901 32.1

หลอดและกระป๋องอลูมิเนียม (ขายต่างประเทศ) 1,511 41.6 1,303 40.9 1,104 39.3

รวม 3,631 100.0 3,189 100.0 2,809 100.0

-   ในปีที่ผ่านมาไม่มีการเปลี่ยนแปลงที่มีนัยสำคัญต่อลักษณะการประกอบธุรกิจของบริษัท

เป้าหมายการดำเนินธุรกิจ

เป้าหมายการดำเนินธุรกิจของบริษัทคือ
การคงไว้ซึ่งสถานะความเป็นผู้นำในเอเชียในการผลิตภาชนะบรรจุภัณฑ์ อลูมิเนียม
เพื่อจัดจำหน่ายให้ลูกค้าที่มีอยู่ในปัจจุบัน มากกว่า 35 ประเทศทั่วโลก นั่นหมายถึง
บริษัทต้องมีเครื่องจักรและอุปกรณ์ครบครัน เพื่อตอบสนองความต้องการ และ
รองรับการขยายตัวของลูกค้าอย่างเพียงพอ
11. รายการระหว่างกัน

บริษัท ทาเคะอุจิเพรส อินดัสตรี้ส จำกัด ประเทศญี่ปุ่น เป็นผู้ถือหุ้นรายใหญ่ของบริษัท ณ วันที่ 30
ธันวาคม 2551 มีจำนวนหุ้นเท่ากับ 19, 140, 500 หุ้น หรือ 66.46 เปอร์เซนต์ โดยที่ บริษัท
ทาเคะอุจิเพลส อินดัสตรี้ส จำกัด
ทำหน้าที่เป็นตัวกลางในการจำหน่ายภาชนะบรรจุภัณฑ์อลูมิเนียมและเหรียญอลูมิเนียมของบริษัท
ให้แก่กลุ่มลูกค้าในประเทศญี่ปุ่นที่ไม่มีประสบการณ์ในการนำเข้าสินค้าด้วยตนเองโดยตรง และ
พอใจที่จะสั่งสินค้าของบริษัทผ่านทาง บริษัท ทาเคะอุจิ เพรส

อินดัสตรี้ส จำกัด สำหรับราคาที่ขายให้แก่บริษัท ทาเคะอุจิ เพรส อินดัสตรี้ส จำกัด นั้น
อยู่ในระดับเดียวกับราคาที่บริษัท ขายให้แก่ลูกค้าทั่วไปทั้งในประเทศญี่ปุ่นและหรือในประเทศอื่นๆ

บริษัท ทาเคะอุจิเพรส อินดัสตรี้ส จำกัด ได้ให้บริษัท กู้ยืมเงินระยะสั้น จำนวนเงิน 377
ล้านบาทในอัตราดอกเบี้ย ร้อยละ 2.50-3.50 ต่อปี ณ วันที่ 31 ธันวาคม 2551

บริษัท ทาเคะอุจิ เพรส อินดัสตรี้ส จำกัด
ได้ขายเครื่องจักรและอุปกรณ์หลายรายการในราคาย่อมเยาให้แก่บริษัท ในปี 2551
รวมเป็นจำนวนเงินทั้งสิ้น 8,324,010.46 บาท

คณะกรรมการของบริษัทได้พิจารณารายการข้างต้นที่เกี่ยวข้องกับ บริษัท ทาเคะอุจิเพรส อินดัสตรี้ส
จำกัด อย่างรอบคอบแล้ว และลงความเห็นในที่ประชุมคณะกรรมการว่า
รายการที่เกี่ยวโยงกันต่างๆเหล่านี้ยุติธรรมดีแล้ว และปราศจากผลประโยชน์อันมิควรต่อบริษัท ดังนั้น
ที่ประชุมคณะกรรมการจึงมีมติอนุมัติให้บริษัทสามารถเข้าทำรายการที่เกี่ยวโยงกันเหล่านี้
ดังปรากฎรายละเอียดในรายงานการประชุมคณะกรรมการบริษัททุกครั้ง

ขณะที่ที่ประชุมคณะกรรมการบริษัท ทำการพิจารณารายการดังกล่าวข้างต้น เนื่องจากนายทะคะอะกิ
ทาเคะอุจิ กรรมการผู้จัดการของบริษัท เป็นผู้แทนของบริษัท ทาเคะอุจิ เพรส อินดัสตรี้ส จำกัด
(Related Persons) ฉะนั้น จึงงดออกเสียงในวาระนี้

รายการระหว่างกันที่เกิดขึ้นระหว่างบริษัท บริษัทย่อยและบริษัทร่วม 

 ไม่มี

เหตุผลและความจำเป็นที่ทำให้เกิดรายการระหว่างกันใหม่

โปรดดูข้อ 11.รายการระหว่างกัน
แบบแสดงข้อมูลประจำปี 2551 ( แบบ 56-1)

ของ

บริษัท อลูคอน จำกัด (มหาชน)

The Annual Registration Statement 2008 (Form 56-1)

Of

ALUCON Public Company Limited
เอกสารแนบ 2

รายงานการกำกับดูแลกิจการของคณะกรรมการตรวจสอบ

คำชี้แจงของคณะกรรมการตรวจสอบ

คณะกรรมการบริษัท อลูคอน จำกัด (มหาชน) ประกอบด้วยกรรมการอิสระจำนวน 3 ท่าน มี
นางสาววรินทร์พร เอื้ออนันต์ เป็นประธานกรรมการตรวจสอบ นายสมชาย อังสนันท์ และ

นาย กฤษณ์ อินเทวัฒน์ เป็นกรรมการตรวจสอบ โดย เลขานุการบริษัทฯเป็นผู้ประสานงาน

คณะกรรมการตรวจสอบมีการประชุม 5 ครั้งเพื่อสอบทานงบการเงินไตรมาสและงบการเงินประจำปี
ร่วมกับผู้สอบบัญชีและกรรมการบริหารฝ่ายการเงิน เพื่อทบทวนผลการตรวจสอบ
คณะกรรมการตรวจสอบมีความเห็นว่า งบการเงินของบริษัท
ได้จัดทำขึ้นตามหลักการบัญชีที่รับรองทั่วไปโดยถูกต้องตามที่ควรในสาระสำคัญ
พร้อมทั้งวางแผนกำหนดขอบเขตระบบการควบคุมภายในของบริษัทกับหน่วยงานตรวจสอบภายใน
ซึ่งมาจากองค์กรภายนอก

นอกจากนี้ คณะกรรมการตรวจสอบมีความเห็นว่า
รายการที่เกี่ยวโยงกันของบริษัทไม่ได้มีความขัดแย้งทางผลประโยชน์กับบริษัทแต่อย่างใด
หากยังมีส่วนเอื้อประโยชน์กับบริษัทด้วย

อนึ่ง
คณะกรรมการตรวจสอบเสนอให้กรรมบริหารเป็นผู้พิจารณาและแต่งตั้งเป็นผู้สอบบัญชีของบริษัทที่มีคุณสมบัติเหมาะสมสำหรับปี
2552 ต่อไป

 วรินทร์พร เอื้ออนันต์

ประธานคณะกรรมการตรวจสอบ
ส่วนที่ 1

ข้อมูลสรุป (Executive Summary)

ผลประกอบการของบริษัทระหว่างปี 2551 มีรายรับรวมทั้งสิ้นเพิ่มขึ้นร้อยละ 12 จาก 3,334
ล้านบาท เป็น 3,749 ล้านบาท ยอดขายต่างประเทศคิดเป็น 2,777 ล้านบาท หรือเพิ่มขึ้น 17%
ขณะที่ยอดขายในประเทศ 854 ล้านบาท หรือเพิ่มขึ้น 4% กำไรสุทธิหลังหักภาษีเพิ่มขึ้น 72% จาก
298 ล้านบาท เป็น 514 ล้านบาท

จากข้อมูลผลประกอบการโดยรวมข้างต้น พบว่า
บริษัทมีผลการดำเนินการที่ดีที่สุดเท่าที่บริษัทเคยประสบมา ทั้งนี้
ส่วนหนึ่งเป็นผลมาจากตลาดมีความต้องผลิตภัณฑ์ของบริษัทสูงมาก
ทำให้ยอดการผลิตโดยรวมของทั้งหลอดและกระป๋องอลูมิเนียมเพิ่มขึ้น 12% จาก 546 ล้านชิ้น เป็น
612 ล้านชิ้น ขณะที่ผลผลิตเหรียญอลูมิเนียมเพิ่มขึ้น 16% จาก 16,435 ตัน เป็น 19,143 ตัน
ดังนั้น เมื่อพิจารณาจากลุ่มอุตสาหกรรมเดียวกัน บริษัทจึงเป็นผู้ผลิตรายใหญ่ที่สุดในทวีปเอเชีย

ด้านการลงทุน บริษัทลงทุนเพิ่มขึ้นจากเดิม 147 ล้านบาท เป็น 575 ล้านบาท
โดยสายการผลิตกระป๋องขนาดเล็กความเร็วสูงได้เริ่มกระบวนการผลิตไปแล้ว และในเดือนมีนาคม
2552 บริษัทรับมอบและเริ่มผลิตเชิงพาณิชย์สายการผลิตหลอดขนาดเล็กความเร็วสูง
และเพิ่มการใช้เตาหลอม 15 ตันใหม่
สำหรับกระบวนการรีดแผ่นอลูมิเนียมและเพื่อเป็นการช่วยปรับปรุงอัตราการได้กลับคืนของเหรียญอลูมิเนียม
นอกจากนี้ บริษัทมีการลงทุนเพิ่มเติมในส่วน ของเครื่องมือต่าง ๆ ที่ใช้สำหรับการปั๊มเหรียญด้วย
และเดือนตุลาคมปีเดียวกันนี้
บริษัทจะได้รับสายการผลิตกระป๋องขนาดใหญ่ความเร็วสูงใหม่เพื่อเพิ่มกำลังการผลิตขึ้นอีก

บริษัท ได้ทำการซื้อที่ดินในพื้นที่ที่ต่อเนื่องจากที่ตั้งของโรงงานศรีราชาเพิ่มอีก 29 ไร่ ทำให้ขณะนี้
บริษัทมีที่ดินทั้งหมดจำนวน 233 ไร่ 2 งาน 93 ตารางวา หรือ 376,400
ตารางเมตรเพื่อรองรับการขยายตัวของธุรกิจของบริษัท

ทั้งนี้ การประกอบธุรกิจของบริษัทส่วนใหญ่เกี่ยวข้องกับสินค้าอุปโภคบริโภคที่ต้องใช้ในชีวิตประจำวัน อย่างไรก็ตาม บริษัทอาจได้รับผลกระทบจากภาวะเศรษฐกิจถดถอยที่กำลังเกิดขึ้นขณะนี้ แต่อาจน้อยกว่าธุรกิจประเภทอื่น ๆ
10. การควบคุมภายใน

คณะกรรมการตรวจสอบ ประกอบด้วย กรรมการอิสระทั้ง 3 ท่าน
คณะกรรมการตรวจสอบได้มีการประชุมกันอย่างสม่ำเสมอ มีหน้าที่ดูแลระบบการควบคุมภายใน
โดยมีหน่วยงานนตรวจสอบภายในซึ่งมาจากองค์กรภายนอก
ทำหน้าที่ตรวจสอบการปฏิบัติงานและข้อกำหนดต่างๆ
หน่วยงานตรวจสอบภายในจะรายงานผลการตรวจสอบโดยตรงไปยังคณะกรรมการตรวจสอบผู้ซึ่งจะนำเสนอรายการผลการปฏิบัติงานต่อไปยังคณะกรรมการบริษัทเพื่อให้เป็นระบบการควบคุมที่ดีและมีมาตรฐาน
4. การวิจัยและพัฒนา

บริษัทมิได้มุ่งเน้นงานด้านการวิจัยและพัฒนาบรรจุภัณฑ์ชนิดอื่น ๆ แต่จะคำนึงถึงการเพิ่ม

ประสิทธิภาพในการผลิต การลดของเสียและเวลาที่สูญเสียจากการผลิต
รวมทั้งศึกษาการใช้วัตถุดิบที่มีประสิทธิภาพ การควบคุมในการใช้พลังงาน
ซึ่งล้วนแล้วแต่มีผลต่อการผลิตสินค้าทั้งสิ้น